Hanteer die Bybel as ‘n seën en nie ‘n las nie - www.bybelkennis.co.za
by Coen Slabber · Published 22/05/2016 · Updated 22/05/2016
Christ looks more at the good in them which he means to cherish than the ill in them which he means to abolish. —Richard Sibbes
Billy Graham sê Christene moet die Bybel met entoesiasme lees. Die Bybel is ‘n groot boek om te takel, maar dit is vol wysheid. Net omdat daar dinge is wat ons nie verstaan nie, beteken nie dat ons niks kan verstaan nie. Daarom moet ons elke dag tyd inruim om te bid en Bybel te lees.
Graham glo dat ‘n nuwe Christen moet met die Psalms of Spreuke of die evangelies begin, want ons kan hierdie gedeeltes maklik op ons lewens toepas. Christene moet ook ander maniere gebruik om meer van die Bybel te leer – bywoning van eredienste en die bestudering van die Bybel met medegelowiges.
Die belangrikste is dat Christene God vra om hulle te help om die Bybel in hulle lewens toe te pas. Die Bybel is God se geskrewe woord en deur die Bybel leer ons vir Jesus Christus en sy wil vir ons lewens ken. Ons moenie met tweedehandse geloof tevrede wees nie. Hy sluit af met 2 Petrus 3:18: Sorg daarenteen dat julle steeds toeneem in die genade en kennis van ons Here en Verlosser, Jesus Christus.
Graham is tans 97 jaar oud. Hy praat gereeld oor die belang daarvan om die Bybel te lees om jou geloof te versterk. Maar ons moet die Bybel met ‘n oop verstand en ‘n oop hart benader. God wil ons verander en Hy gebruik die Bybel om dit te doen.
Julle moet doen wat die woord sê en dit nie net aanhoor nie, anders bedrieg julle julleself (Jakobus 1:22).